Aleksander Määr
Aleksander Määr (10. aprill 1901 Liepāja – 1. august 1969 Salisbury) oli eesti ihtüoloog. Õppis 1921–1933 (lõpetas) Tartu Ülikoolis loodusteadusi, Eesti Üliõpilaste Seltsi vilistlane. Osales Vabadussõjas. Oli 1935–1936 Põllutööministeeriumi kalanduse eriteadlane ja 1936–1940 Kalanduskoja sekretär-eriteadlane. Eesti NSVs juhatas ta Kalatöönduse Peavalitsuse teadusliku uurimise osakonda. Põgenes 1944 Rootsi, 1950 siirdus Rodeesiasse. Aleksander Määr hukkus 1. augustil 1969 Salisburys liiklusõnnetuses.